&Pamela.Roberts;
Tomas
Straupis

    tomasstraupis@gmail.com

Vertė
2010-02-26
&kde; 4.4

# Šoninė juosta

Šoninė juosta matoma kaip atskiras rodinys, esantis kairėje &konqueror; lango pusėje. Ją galimą įjungti per meniu Nustatymai Rodyti: šoninė juosta arba įjungti ar išjungti spaudžiant mygtuką F9.

Su šonine juosta

Joje yra keletas kortelių. Spauskite kairįjį pelės mygtuką norėdami peržiūrėti atitinkamos kortelės turinį. Spaudžiant kairįjį mygtuką ant jau matomo puslapio sumažins šoninę juosta tiek, kad būtų matomi tik kortelių ženkliukai.

Žymelės

  Šiame puslapyje rodomos į medžio formos hierarchiją sudėliotos žymelės. Kairiu pelės mygtuko paspaudimu pažymėtas elementas atidaromas pagrindiniame lange.

Istorija

  Šiame puslapyje medžio formos hierarchija rodoma jūsų naršymo istorija. Kairiu pelės spragtelėjimu galite atverti elementą pagrindiniame lange. Spragtelėje dešiniu mygtuku ir kontekstiniame meniu parinkę Atverti naujame lange galite atverti elementą naujame &konqueror; lange.

  Pašalinti elementą iš istorijos galite spragtelėję dešiniu mygtuku ir pasirinkę Pašalinti įrašą. Parinkę Išvalyti istoriją panaikinsite absoliučiai visus istorijos įrašus.

  Kontekstiniame meniu, kuris rodomas spragtelėjus dešiniuoju mygtuku, galite pasirinkti, ar istorinius įrašus rikiuoti pagal pavadinimą, ar pagal datą.

  Tame pačiame kontekstiniame meniu parinkę Pasirinkimai... pasieksite Istorijos šalutinės juostos valdymo modulį. Čia galėsite nurodyti maksimalų istorijos įrašų skaičių, nurodyti periodą, po kurio įrašai automatiškai ištrinami iš istorijos. Taipogi galite parinkti skirtingus šriftus naujoms ir senoms nuorodoms. Parinktis Detalios įrankių etiketės nurodo, kiek informacijos rodoma užvedus pelės žymeklį virš įrašo istorijoje.

Namų aplankas

  Šiame puslapyje medžio principu rodomi jūsų namų aplanko poaplankiai. Pastebėtina, kad čia nerodomi paslėpti aplankai (tai aplankai, kurių pavadinimas prasideda tašku). Kairiu spragtelėjimu galite atverti elementą pagrindiniame lange. Dešiniuoju spragtelėjimu atversite kontekstinį meniu, kurio pagalba galėsite atverti aplanką naujame lange arba naujoje kortelėje.

Tinklas

  Šiame puslapyje turi būti rodomos svarbios jūsų tinklo jungtys, nors čia gali būti rodomi ir jūsų vietiniai aplankai. Vėlgi jūs kairiu spragtelėjimu galite atverti elementą pagrindiniame lange, o dešiniu – atversite meniu su platesniu pasirinkimų sąrašu.

  Tinklo puslapyje rodomi aplankai laikomi aplanke `~/.kde/share/apps/konqsidebartng/virtual_folders/remote/`. Čia galite sukurti naujus elementus lygiai taip pat, kaip kuriate paprastus poaplankius. Šop aplanko elementai laikomi kaip `.desktop` failai ir gali būti sukurti &konqueror; meniu Keisti punktu Sukurti naują Nuorodą į vietą (URL)....

Šakninis aplankas

  Šakninio aplanko kelias yra `/`, kuris yra pradinis jūsų vietinės sistemos aplankas. Išskleidę aplanką Root, pamatysite kitą aplanką, kurio pavadinimas `root`. Tai sistemos administratoriaus (super naudotojo) aplnkas – jo namų aplankas. Čia taip pat rasite aplanką `home`, kurieme turėtumėte rasti ir jūsų Namų aplanką.

Paslaugos

  Šio puslapio pagalba gaunate greitą prieigą prie sekančių paslaugų:

  Programos, Audio CD naršyklė ir Šriftai.

Šalutinės juostą galima konfigūruoti spragtelėjus dešiniu mygtuku ant tuščios zonos po apatine kortele arba spragtelėjus kairiu mygtuku ant Konfigūracdijos mygtuko ženkliuko (jis įjungiamas per kontekstinį meniu). Tai padarius pamatysite meniu su sekančiomis parinktimis:

Pridėti naują

  Ši parinktis leidžia šalutinėje juostoje pridėti naują kortelę. Naujoje kortelėje gali būti įvairūs šalutinės juostos moduliai arba naujas aplankas. Paskutinė šio meniu parinktis leidžia atstatyti standartinius sistemos nustatymus.

Keli rodiniai

  Įjungus šią parinktį šalutinė juosta padalinama taip, kad vienu metu būtų matomi du kortelių puslapiai.

Rodyti korteles kairėje, Rodyti korteles dešinėje

  Šia parinktimi nurodote, kurioje šalutinės juostos pusėje turi būti rodomos kortelės.

Rodyti konfigūracijos mygtuką

  Čia nurodota, ar reikia rodyti Konfigūracijos mygtuko ženkliuką.

Dešinys spragtelėjimas ant kortelių ženkliukų atveria šias parinktis:

Nustatyti vardą

  Čia galite pakeisti puslapio pavadinimą

Nustatyti nuorodą

  Čia galite pakeisti puslapyje rodomo aplanko nuorodą (kelią).

Nustatyti ženkliuką

  Kortelės ženkliuko pakeitimas.

Pašalinti

  Pašalinti kortelę iš šalutinės juostos.

Konfigūruoti šalutinę juostą

  Paskutinis elementas siūlo šalutinės juostos konfigūravimo submeniu, aprašytą aukščiau.